Document ID: /roh_data/filtered/fineweb-2-filterrobots_roh.jsonl.gz/63277

Val Son Pieder declera nunvalaivla iniziativa cunter Remo Stoffel
- Sonda, 4.6.2016, 8:18
En Val Son Pieder ha il cussegl da vischnanca declerà nunvalaivla in'iniziativa cunter Remo Stoffel. Sco quai che la «Südostschweiz» rapporta pretenda l'iniziativa ch'il possessur da la Therme paja enavos a la vischnanca tant pli spert 6 miliuns francs, inclusiv tschains da retard.
Suenter che la radunanza communala ha decis dacurt da mo pretender 4,5 miliuns francs per la construcziun da la nova halla polivalenta, na saja l'iniziativa betg pli valaivla, argumentescha il cussegl communal. Uschia saja l'iniziativa giud maisa.
Ils iniziants han annunzià da trair vinavant questa decisiun a la dretgira administrativa grischuna, uschia che l'istorgia continuescha.
RR novitads 06:00